# J E G Y Z Ő K Ö N Y V

**Készült:** Iszkaszentgyörgy Községi Önkormányzat Képviselő-testületének **2015. május 27-én** megtartott **nyilvános** üléséről.

**Az ülés helye:** Községháza (Iszkaszentgyörgy, Kossuth tér 1.) I. emeleti tanácskozóterme

**Jelen vannak:**

 **Gáll Attila polgármester**

 **Ampli Ferenc alpolgármester**

 **Szonn Ibolya képviselő**

 **Pallag Róbert képviselő**

 **Validuda Ferenc képviselő**

 **Kadlecsik Gabriella képviselő**

 **Távol maradt: Tóth Károly képviselő**

**Tanácskozási joggal: Parajdi Cecília jegyző**

**Gáll Attila** **polgármester**

Köszönti a megjelenteket. Megállapítja, hogy a Képviselő-testület ülése határozatképes, mivel a megválasztott 7 fő képviselő közül az ülésen 6 fő jelen van. Tóth Károly egyéb elfoglaltsága miatt nem vesz részt az ülésen. Elmondja, hogy a képviselők az ülés anyagát előzőleg megkapták. Javasolja a napirend elfogadását.

*A Képviselő-testület a napirendet a polgármesteri javaslat szerint elfogadta és 6 igen szavazattal – egyhangúlag - a következő határozatot hozta:*

**Iszkaszentgyörgy Községi Önkormányzat Képviselő-testületének**

**77/2015. (V.27.) önkormányzati határozata**

*a képviselő-testület 2015. május 27-i nyilvános ülésének napirendjéről*

**Iszkaszentgyörgy Községi Önkormányzat Képviselő-testülete a**

**2015. május 27-ei ülés napirendjét az alábbiak szerint fogadja el:**

**Napirendi pontok:**

1. **A Székesfehérvári Rendőrkapitányság beszámolója a község közbiztonsági helyzetéről** – a rendőrkapitány előterjesztésében
2. **Tájékoztató az egészségügyi ellátás helyzetéről** – a feladatot ellátók előterjesztésében
3. **Beszámoló a gyermekjóléti és gyermekvédelmi feladatok ellátásáról** – a jegyző és az Iszkaszentgyörgy-Csór Szociális Alapszolgáltató Intézmény vezető előterjesztésében
4. **Javaslat a Helyi Építési Szabályzat módosítására** – a polgármester előterjesztésében
5. **Javaslat az ISZKOM Kft. 2014. évi mérleg beszámolójának elfogadására** – a Kft ügyvezetőjének előterjesztésében
6. **A polgármester beszámolója az előző ülés óta végzett tevékenységről, főbb eseményekről, intézkedésekről** – a polgármester előterjesztésében
7. **Egyebek.**

**--------------------**

**NAPIRENDEK TÁRGYALÁSA**

**1./ A Székesfehérvári Rendőrkapitányság beszámolója a község közbiztonsági helyzetéről** – a rendőrkapitány előterjesztésében

**Gáll Attila polgármester**

Felkéri Sebők Gergely rendőr hadnagyot, hogy tartsa meg beszámolóját

**Sebők Gergely rendőr hadnagy**

Tájékoztatta a megjelenteket a beszámolóban kiemelt kérdésekről: bűnügyi – közbiztonsági munka, közlekedésbiztonság, a közbiztonság érdekében tett intézkedések és az azzal kapcsolatos feladatok, igazgatásrendészeti tevékenység, bűn- és baleset megelőzés. Elmondta a következő időszak főbb feladatait. Megkérdezte, van-e kérdés az elhangzottal kapcsolatban.

**Gáll Attila polgármester**

Megköszönte a beszámolót és a rendőrség segítőkész hozzáállását a település közbiztonsága érdekében.

**Szonn Ibolya**

Mint iskolaigazgató, köszönetet mond az körzeti megbízott Csontos Péter munkájáért.

**Ampli Ferenc alpolgármester**

Ő is köszöni a folyamatos rendőri jelenlétet. Elmondja, hogy a kőbánya kamionforgalma és a gyorshajtás miatt gyakori a lakossági panasz.

**Sebők Gergely a rendőrség képviseletében**

A gyorshajtással kapcsolatos panaszra elmondja, hogy lehetősége van a rendőrségnek trafipaxos kitelepülésre, de a gyakoribb rendőri jelenlét is sok esetben elegendő.

**Parajdi Cecília jegyző**

Megköszöni a 2014. évi választások alkalmával a szavazólapok kiszállításával kapcsolatosan biztosított rendőri segítséget.

**Gáll Attila polgármester**

Kéri a Székesfehérvári Rendőrkapitányság beszámolójának elfogadását.

*A Képviselő-testület a Székesfehérvári Rendőrkapitányság beszámolóját a polgármesteri javaslat szerint elfogadta és 6 igen szavazattal – egyhangúlag - a következő határozatot hozta:*

**Iszkaszentgyörgy Községi Önkormányzat Képviselő-testületének**

**78/2015. (V.27.) önkormányzati határozata**

*a Székesfehérvári Rendőrkapitányság beszámolójának elfogadásáról*

**Iszkaszentgyörgy Községi Önkormányzat Képviselő-testülete a Székesfehérvári Rendőrkapitányság beszámolóját a település 2014. évi közbiztonsági helyzetéről elfogadta.**

**------------------------------------------------------**

**2., Tájékoztató az egészségügyi ellátás helyzetéről** – a feladatot ellátók előterjesztésében

**Gáll Attila polgármester**

Az önkormányzat részéről kötelező alapegészségügyi ellátás két területe a háziorvosi és a védőnői tevékenység ellátásának biztosítása. A háziorvosi beszámolóval kapcsolatban nem tesz észrevételt. Beszél a védőnői feladatellátásról, Gál Diána lelkiismeretes munkájáról, a feladattal kapcsolatos képzésekről.

**Szonn Ibolya**

Köszöni a védőnő munkáját az általános iskolában is.

**Gáll Attila polgármester**

Ismerteti a nem kötelező egészségügyi szolgáltatások – reumatológiai, gyermekgyógyászati, fogorvosi - beszámolókkal kapcsolatos statisztikáit, az önkormányzat anyagi ráfordítását az ellátások biztosítása érdekében. Javasolja az egészségügyi ellátással kapcsolatos beszámolók elfogadását.

*A Képviselő-testület az egészségügyi ellátások beszámolóit a polgármesteri javaslat szerint elfogadta és 6 igen szavazattal – egyhangúlag - a következő határozatot hozta:*

**Iszkaszentgyörgy Községi Önkormányzat Képviselő-testületének**

**79/2015. (V.27.) önkormányzati határozata**

*az egészségügyi ellátás 2014. évi beszámolóinak ügyében*

**Iszkaszentgyörgy Községi Önkormányzat Képviselő-testülete megtárgyalta a feladatot ellátók előterjesztései alapján az egészségügyi ellátás helyzetéről szóló beszámolókat, amelyeket elfogad.**

**---------------------------------------------**

**3., Beszámoló a gyermekjóléti és gyermekvédelmi feladatok ellátásáról** – a jegyző és az Iszkaszentgyörgy-Csór Szociális Alapszolgáltató Intézmény vezetőjének előterjesztésében

**Gáll Attila polgármester**

Átadja a szót Parajdi Cecília jegyzőnek a gyermekvédelmi jegyzői feladatok 2014. évi ellátásával kapcsolatban.

**Parajdi Cecília jegyző**

Elmondja, hogy a hatáskör egy része, mint a védelembe vétel már nem a hivatalnál van, de a családok, gyermekek figyelemmel kísérése mégis folyamatos feladatot jelent, hiszen a településen élő családok gondjairól tudomást kell szerezni az önkormányzatnak, hogy a megfelelő segítségnyújtás eljusson az arra rászorultakhoz.

**Gáll Attila polgármester**

Javasolja a jegyző által benyújtott, 2014. évi a gyámhatósági és gyermekvédelmi tevékenység értékelésének elfogadását.

*A Képviselő-testület a gyámhatósági és gyermekvédelmi jegyzői feladatok 2014. évi ellátásáról szóló beszámolót a polgármesteri javaslat szerint elfogadta és 6 igen szavazattal – egyhangúlag - a következő határozatot hozta:*

**Iszkaszentgyörgy Község Önkormányzat Képviselő-testületének**

**80/2015. (V. 27.) önkormányzati határozata**

*a gyermekvédelmi jegyzői feladatok 2014. évi ellátásáról*

**Iszkaszentgyörgy Község Önkormányzat képviselő-testülete megtárgyalta a gyermekvédelmi feladatok 2014. évi feladatok ellátásáról szóló beszámolót a jegyző előterjesztésében, amelyet az előterjesztés szerint elfogad.**

\_\_\_\_\_\_\_\_\_\_\_\_\_\_\_\_

**Gáll Attila polgármester**

Megkérdezi Budai Kamilla Alapszolgáltatási intézményvezetőt, kíván-e a beszámolójához hozzáfűzni valamit.

**Budai Kamilla intézményvezető**

Elmondja, hogy az intézménynél nem lehet pontosan tervezni, a gondozottak nagy része idős ember, betegség, elhalálozás vagy idősotthonba kerülés miatt az ellátásban részesülők száma folytonosan változik. Az állami támogatás a dolgozók bérére sem elég, ezért kell az önkormányzatnak a költségek egy részét finanszírozni.

**Gáll Attila polgármester**

Kéri az intézményvezetőt az ideális létszám elérésére az ellátással kapcsolatos önkormányzati plusz kiadások elkerülésére. Megköszöni a munkájukat és javasolja a Képviselő-testületnek a beszámoló elfogadását.

*A Képviselő-testület az Iszkaszentgyörgy-Csór Szociális Alapszolgáltató Intézmény beszámolóját a polgármesteri javaslat szerint elfogadta és 6 igen szavazattal – egyhangúlag - a következő határozatot hozta:*

**Iszkaszentgyörgy Község Önkormányzata Képviselő-testületének**

**81/2015. (V. 27.) önkormányzati határozata**

*az Iszkaszentgyörgy-Csór Szociális Alapszolgáltató Intézmény beszámolója a gyermekjóléti feladatok 2014. évi ellátásáról*

**Iszkaszentgyörgy Község Önkormányzat Képviselő-testülete megtárgyalta a gyermekjóléti feladatok 2014. évi ellátásáról szóló előterjesztést*****az* Iszkaszentgyörgy-Csór Szociális Alapszolgáltató Intézmény vezetőjének előterjesztésében, amelyet az előterjesztés szerint elfogad.**

**……………………………………….**

**4. Javaslat a Helyi Építési Szabályzat módosítására** – a polgármester előterjesztésében

**Gáll Attila polgármester**

Elmondja, hogy a módosítás egy régebbi kérésre vonatkozik, amit a Képviselő-testület elfogadott, jelen esetben csak pontosítani kell a kérelemben szereplő „építmény” ill. „építmények” szavakat, hogy a már elfogadott kérelemben az „építmények” szó szerepeljen. Javasolja a kérés elfogadását.

*A Képviselő-testület a Helyi Építési Szabályzattal kapcsolatos módosítást polgármesteri javaslat szerint elfogadta és 6 igen szavazattal – egyhangúlag - a következő rendeletet alkotta:*

**Iszkaszentgyörgy Község Önkormányzat Képviselő-testületének**

**6/2015.(V.29.) önkormányzati rendelete**

**Iszkaszentgyörgy Helyi Építési Szabályzatáról és Szabályozási Tervéről szóló**

**a 6/2010. (VIII.27.) önkormányzati rendelet módosításáról**

**Iszkaszentgyörgy Község Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, az épített környezet alakításáról és védelméről szóló 1997. évi LXXVIII. törvény 6.§ (1) bekezdése, a 62. §. (6) bekezdés 6. pontja alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában megállapított feladatkörében eljárva a település közigazgatási területének felhasználásával és beépítésével, továbbá a környezet természeti, táji és épített értékeinek védelmével kapcsolatos, a telkekhez fűződő sajátos helyi követelmények, jogok és kötelezettségek megállapítására a következőket rendeli el:**

**1.§ Az Iszkaszentgyörgy Helyi Építési Szabályzatáról és Szabályozási Tervéről szóló**

**a 6/2010. (VIII.27.) önkormányzati rendelet 19.§ (3) bekezdése hatályát veszti.**

**2.§ Ez a rendelet elfogadását követő 15. napon lép hatályba, rendelkezéseit a hatályba lépést követően indult államigazgatási ügyekben kell alkalmazni. Folyamatban lévő, még el nem bírált építési engedély kérelmek esetében, amennyiben építtető számára kedvezőbbek e rendelettel elfogadott módosítások, azokat az eljárás során alkalmazni lehet.**

**………………………………………………….**

**5., Javaslat az ISZKOM Kft. 2014. évi mérleg beszámolójának elfogadására** – a Kft ügyvezetőjének előterjesztésében

**Gáll Attila polgármester**

Elmondja, hogy a Felügyelő Bizottság az ISZKOM Kft. 2014. évi beszámolóját megtárgyalta. Átadja a szót Szonn Ibolya Felügyelő Bizottsági tagnak, mondja el észrevételeit.

**Szonn Ibolya**

Tájékoztatja a képviselőket a bizottsági megbeszélésről, a beszámoló vizsgálatának főbb pontjairól. Elmondása szerint a Felügyelő Bizottság javasolja az ISZKOM Kft. 2014. évi mérleg beszámolóját a Képviselő-testületnek elfogadásra. Megjegyzi még, hogy a Felügyelő Bizottság kérni fogja az ISZKOM Kft. ügyvezetőjét, hogy legalább negyedévente számoljon be a Képviselő-testületnek a kft. pénzügyi helyzetéről.

**Gáll Attila polgármester**

Javaslatot tesz a beszámolóval kapcsolatos könyvvizsgálói jelentés elfogadására.

*A Képviselő-testület az a RADAR Kft. könyvvizsgálói jelentését az ISZKOM Kft. 2014.évi mérleg beszámolójáról elfogadta és 6 igen szavazattal – egyhangúlag - a következő határozatot hozta:*

**Iszkaszentgyörgy Községi Önkormányzat Képviselő-testületének**

**82/2015. (V. 27.) önkormányzati határozata**

*a RADAR Kft. könyvvizsgálói jelentése az ISZKOM Kft. 2014. évi egyszerűsített beszámolójának elfogadásáról*

**Iszkaszentgyörgy Községi Önkormányzat Képviselő-testülete, mint alapító - a legfőbb szerv hatáskörében eljárva elfogadja a Radar Könyvvizsgáló Kft , Lics Mária könyvvizsgáló könyvvizsgálói jelentését az ISZKOM Kft. 2014. évi egyszerűsített éves beszámolójáról a határozat melléklete szerint.**

**…………………………………..**

**Gáll Attila polgármester**

Javasolja elfogadni a Felügyelő Bizottság jelentését a kft. mérlegének elfogadásáról.

*A Képviselő-testület az ISZKOM Kft. Felügyelő Bizottságának jelentését az*

 *ISZKOM Kft. 2014.évi mérlegének elfogadásáról elfogadta és 6 igen szavazattal – egyhangúlag - a következő határozatot hozta:*

**Iszkaszentgyörgy Községi Önkormányzat Képviselő-testületének**

**83/2015. (V. 27.) önkormányzati határozata**

*az ISZKOM Kft. Felügyelő Bizottságának a társaság 2014. évi mérlegének elfogadásáról szóló jelentés ügyében*

**Iszkaszentgyörgy Községi Önkormányzat Képviselő-testülete, mint alapító - a legfőbb szerv hatáskörében eljárva az ISZKOM Kft. Felügyelő Bizottságának előterjesztését– az ISZKOM Kft. 2014. évi egyszerűsített éves beszámolójának elfogadásáról- tudomásul veszi.**

**.......................................................................**

**Gáll Attila polgármester**

Javasolja az ISZKOM Kft. 2014. évi mérlegének elfogadását.

*A Képviselő-testület az ISZKOM Kft. 2014.évi mérlegének elfogadására tett javaslatot elfogadta és 6 igen szavazattal – egyhangúlag - a következő határozatot hozta:*

**Iszkaszentgyörgy Községi Önkormányzat Képviselő-testületének**

**84/2015. (V. 27.) önkormányzati határozata**

*az ISZKOM Kft. 2014. évi mérlegének elfogadásáról*

**Iszkaszentgyörgy Községi Önkormányzat Képviselő-testülete, mint alapító - a legfőbb szerv hatáskörében eljárva és a könyvvizsgáló jelentése alapján a Felügyelő Bizottság egyetértésével– az ISZKOM Kft. 2014. évi egyszerűsített éves beszámolóját az előterjesztésben foglaltakkal elfogadja és jóváhagyja az alábbiak szerint:**

**- mérleg főösszege: 20.529 e Ft**

**- saját tőke: 11.289 e Ft**

**- jegyzett tőke: 10 500 e Ft**

**- értékesítés nettó árbevétele: 34.358e Ft**

**- mérleg szerinti eredmény: 476 e Ft.**

**----------------------------**

**Gáll Attila polgármester**

Elmondja, hogy az ISZKOM Kft. Felügyelő Bizottságának létszáma két főre csökkent, ezért javasolja Pallag Róbert önkormányzati képviselő megválasztását a Felügyelő Bizottság elnöki posztjának betöltésére.

Tudomásul veszi Pallag Róbert személyes érintettségére vonatkozó bejelentését a szavazásnál.

*A Képviselő-testület Pallag Róbert személyes érintettségére vonatkozó bejelentése ügyében 6 igen szavazattal – egyhangúlag - a következő határozatot hozta:*

**Iszkaszentgyörgy Község Önkormányzata Képviselő-testületének**

**85/2015. (V.27.) önkormányzati határozata**

*Pallag Róbert képviselő személyes érintettsége ügyében*

**Iszkaszentgyörgy Községi Önkormányzat Képviselő-testülete Pallag Róbert képviselőt – személyes érintettsége miatt – az ISZKOM Kft. Felügyelő Bizottsága Elnökének megválasztásáról szóló döntéshozatalból nem zárja ki.**

**……………………………………………**

*A Képviselő-testület Pallag Róbertnek az ISZKOM Kft. Felügyelő Bizottság elnökségi posztjára való kinevezésére tett polgármesteri javaslatot elfogadta és 6 igen szavazattal – egyhangúlag - a következő határozatot hozta:*

**Iszkaszentgyörgy Község Önkormányzata Képviselő-testületének**

**86/2015. (V. 27.) önkormányzati határozata**

*Pallag Róbertnek az ISZKOM Kft. Felügyelő Bizottság elnökévé történő megválasztásáról*

**Iszkaszentgyörgy Községi Önkormányzat Képviselő-testülete Pallag Róbert képviselőt az ISZKOM Kft. Felügyelő Bizottsága Elnökének megválasztotta.**

**………………………………….**

**6., A polgármester beszámolója az előző ülés óta végzett tevékenységről, főbb eseményekről, intézkedésekről** – a polgármester előterjesztésében

**Gáll Attila polgármester**

**Óvodai férőhelyek:**

Elmondja, hogy a legégetőbb probléma jelenleg az óvodai férőhelyek bővítésének megoldása. Ennek megoldása érdekében pályázatot nyújtott be óvodai kapacitásbővítést célzó beruházásra, melynek az eredményéről még nincs tudomása. Az elbírálás határidejét 2015. május 8. napjára ígérték, de eddig nem kaptunk tájékoztatást. Az Iszkaszentgyörgyi Vackor Óvodában jelenleg három csoport működik. A négyzetméterre meghatározott férőhely 71 fő, ami azt jelenti, hogy ha nem tudja az önkormányzat a csoportszobák számát növelni, az új nevelési évben csak 71 fő lehet a maximális létszám, miközben az óvodai nevelés a gyermek betöltött 3 éves korától kötelező. Amennyiben a bővítésre benyújtott pályázat kedvező elbírálásban részesül, elkezdődhet a beruházás, azonban szeptember 1. napjára nem fog befejeződni előreláthatóan, így átmeneti megoldást kell találni a gyermekek elhelyezésére. Megkérdezi az óvodavezetőt a várható létszámról.

**Pados Zoltánné óvodavezető**

Elmondja, hogy az újonnan beiratkozott gyermekek száma 15 fő, akik szeptemberben elkezdik a nevelési évet, további 2 fő októbertől, 1 fő novembertől és még azokat is ide kell számítani, akik valamilyen okból még nem iratkoztak be, de december 31-ig kötelezően el kell kezdeniük az óvodai nevelésben való részvételt. Így összesen a már óvodás és az új kötelezően elhelyezendő gyermekek száma december 31-ig eléri a 91 főt.

**Parajdi Cecília jegyző**

Fontosnak tartja tudatosítani, hogy a már beiratkozott gyermekek közül kötelezően azokat kell elhelyezni, akik a beíratás időpontjában érvényes, lakcímkártya szerinti állandó lakcímmel, vagy tartózkodási hellyel rendelkeznek Iszkaszentgyörgyön, illetve Bakonykútiban. A nem beiratkozott gyermekekről értesítést kap az önkormányzat attól az intézménytől, ahova a gyermeket átvették. A következő testületi ülésig ez a várható létszám pontosabb lesz, remélhetőleg addig ki fog derülni, hány gyermeket kell kötelezően felvenni, és hányat kell elutasítani.

**Gáll Attila polgármester**

Elmondja, hogy a jelen probléma, hogy amíg a pályázat kedvező elbírálásáról az önkormányzat nem kap hivatalos értesítést, az óvodába felvehető létszám 71 fő. Amennyiben lehetőség lesz a beruházásra, az összes számba vehető óvodaköteles gyermek elhelyezhető lesz.

*A Képviselő-testület a Vackor Óvodában indítható csoportok létszámára vonatkozó*

 *polgármesteri javaslatot elfogadta és 6 igen szavazattal – egyhangúlag - a következő határozatot hozta:*

**Iszkaszentgyörgy Község Önkormányzata Képviselő-testületének**

**87/2015. (V. 27.) önkormányzati határozata**

*a 2015/2016-os nevelési évben indítható óvodai csoportok számának meghatározására*

1./ Iszkaszentgyörgy Község Önkormányzat Képviselő-testülete a nemzeti köznevelésről szóló 2011. évi CXC. tv. 83.§ (2) bek. d) pontja szerint a fenntartásában működő Iszkaszentgyörgyi Vackor Óvodában 2015/2016. nevelési évben indítható csoportok számát 3 csoportban határozza meg.

2./A képviselő-testület – az Nkt. 25.§ (7) bekezdése alapján – engedélyezi, hogy a fenntartásában működő Iszkaszentgyörgyi Vackor Óvodában a csoportok létszámának kialakításakor, az Nkt. 4. mellékletében meghatározott maximális létszámot (25 fő) – az Alapító okiratban meghatározott létszámok figyelembe vételével – legfeljebb 20 %-kal átléphetik.

3./ A képviselő-testület a benyújtott pályázat kedvező elbírálása esetén egyetért az intézmény 4. csoporttal való bővítésével, melynek előkészítésével kapcsolatos eljárás lefolytatására és a szükséges előterjesztés elkészítésére felkéri a jegyzőt.

**……………………………….**

***7.****,* **Egyebek.**

**Gáll Attila polgármester**

**Belterületbe vonási kérelem:**

Ismerteti az önkormányzathoz érkezett belterületbe vonási kérelmet. A kérelem tárgyát a Kisiszka hegy 1902/4 hrsz-ú ingatlan képezi. Javasolja a kérelem támogatását.

*(Pallag Róbert képviselő eltávozott az ülésről, így a Képviselő-testület létszáma 6 főről 5 főre csökkent.)*

*A Képviselő-testület az Iszkaszentgyörgy Kisiszka hegy 1902/4 hrsz-ú ingatlan belterületbe vonási kérelmének elfogadására tett polgármesteri javaslatot elfogadta és 5 igen szavazattal – egyhangúlag - a következő határozatot hozta:*

**Iszkaszentgyörgy Község Önkormányzata Képviselő-testületének**

**88/2015. (V. 27.) önkormányzati határozata**

*Az Iszkaszentgyörgy Kisiszka hegy 1902/4 hrsz-ú ingatlan belterületbe vonása ügyében*

**Iszkaszentgyörgy Községi Önkormányzat Képviselő-testülete az ingatlan tulajdonosának kérelme alapján - tekintettel a település szerkezeti terv, szabályozási terv és helyi építési szabályzatban foglaltakra - úgy dönt, hogy kezdeményezi az alábbi iszkaszentgyörgyi ingatlan belterületbe vonását azzal, hogy a kérelmező a belterületbe vonással járó valamennyi költség megfizetését vállalja és a telekmegosztással kapcsolatosan a HÉSZ szerint intézkedik.**

**Hrsz.: Felhasználási cél: Tulajdonos**

1902/4 kivett, szántó Gábor Kevin Áron 1/1 ( kk. nevében eljáró

 Gábor Péter Székesfehérvár Tolnai u. 34.)

**A képviselő-testület felkéri a polgármestert, hogy az érintett ingatlan vonatkozásában a Körzeti Földhivatal felé a belterületbe vonási eljárást indítsa meg, miután a telektulajdonos teljesítette a rá háruló kötelezettségeket.**

***…………………………………….***

**Gáll Attila polgármester**

**Üzletek éjszakai nyitva tartása:**

Felkéri Parajdi Cecília jegyzőt, hogy az üzletek éjszakai nyitva tartásával kapcsolatos rendelet módosításának szükségességét ismertesse.

**Parajdi Cecília jegyző**

Elmondja, hogy a településen jelenleg nincs olyan kereskedelmi vagy vendéglátó egység, amely kihasználná az éjszakai nyitva tartás lehetőségét, ám a korábbi önkormányzati rendelet erre lehetőséget ad. A rendeletben meghatározott éjszakai nyitva tartási időre most a Képviselő-testületnek lehetősége van többletfeladatokhoz kapcsolódó felügyeleti díjat megállapítani. Ezzel kapcsolatos tennivalónk nincs, de szabályozni kötelező, ezért a rendeletet módosítani kell. Jelen esetben, a javaslat szerint azzal, hogy a Képviselő-testület ilyen felügyeleti díjat nem állapít meg.

**Gáll Attila polgármester**

Javasolja a rendelet módosításának elfogadását.

*A Képviselő-testület az üzletek éjszakai nyitva tartásával kapcsolatos módosítást polgármesteri javaslat szerint elfogadta és 6 igen szavazattal – egyhangúlag - a következő rendeletet alkotta:*

**Iszkaszentgyörgy Község Önkormányzat Képviselő-testületének**

**7/2015.(V.29.) önkormányzati rendelete**

**az üzletek éjszakai nyitva tartási rendjéről szóló 6/2008.(VIII.1.) önkormányzati rendelet módosításáról**

**Iszkaszentgyörgy Község Önkormányzat Képviselő-testülete a kereskedelemről szóló 2005. évi CLXIV. törvény 12.§ (5) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:**

**1.§ Iszkaszentgyörgy Község Önkormányzat Képviselő-testületének az üzletek éjszakai nyitva tartási rendjéről szóló 6/2008.(VIII.1.) önkormányzati rendelete a következő 3/A §-sal egészül ki:**

**„3/A.§ A képviselő-testület az üzletek éjszakai nyitva tartásával összefüggő többletfeladatokhoz kapcsolódó felügyeleti díjat nem állapít meg.”**

**2.§ Ez a rendelet a kihirdetését követő napon lép hatályba és a hatályba lépést követő napon hatályát veszti.**

**-----------------------------**

**Gáll Attila polgármester**

**Klíma árajánlatok:**

Elmondja, hogy a hivatal házasságkötő termének klíma berendezéssel való ellátására két árajánlat érkezett. Még várható egy árajánlat, javasolja, hogy a kiválasztással várják meg a harmadik árajánlat beérkezését.

*A Képviselő-testület a házasságkötő terem klímaberendezéssel való ellátására érkezett árajánlatok megtárgyalásának elhalasztására tett polgármesteri javaslatot elfogadta és 5 igen szavazattal – egyhangúlag - a következő határozatot hozta:*

**Iszkaszentgyörgy Község Önkormányzata Képviselő-testületének**

**89/2015. (V. 27.) önkormányzati határozata**

*a házasságkötő terem klímaberendezés árajánlatának megtárgyalása ügyében*

**Iszkaszentgyörgy Község Önkormányzat Képviselő-testülete a házasságkötő terem klímaberendezéssel való ellátása ügyében az árajánlatok megtárgyalását a harmadik árajánlat beérkezéséig elhalasztotta.**

**-------------------------**

**Gáll Attila polgármester**

**Közös Hivatal zárszámadása:**

Elmondja, hogy az Iszkaszentgyörgyi Közös Önkormányzati Hivatal 2014. évi zárszámadását a képviselők előzőleg megkapták, áttekinthették. Csór és Bakonykúti önkormányzatai már előzőleg elfogadták. Javasolja elfogadásra.

*A Képviselő-testület az Iszkaszentgyörgyi Közös Önkormányzati Hivatal 2014. évi költségvetés végrehajtásának elfogadására tett polgármesteri javaslatot elfogadta és 5 igen szavazattal – egyhangúlag - a következő határozatot hozta:*

**Iszkaszentgyörgy Község Önkormányzata Képviselő-testületének**

**90/2015. (V. 27.) önkormányzati határozata**

*az Iszkaszentgyörgyi Közös Önkormányzati Hivatal 2014. évi költségvetésének zárszámadásáról*

**Iszkaszentgyörgy Község Önkormányzat képviselő-testülete az Iszkaszentgyörgyi Közös Önkormányzati Hivatal 2014. évi költségvetésének zárszámadásáról szóló beszámolót az előterjesztés szerint megtárgyalta és elfogadta.**

**Felelős: jegyző**

**Határidő: folyamatos**

-----------------------

**Gáll Attila polgármester**

**Finnugor Kulturális Főváros koordinátori megbízás**

Június 3-án lesz a kastély nyári szezonnyitó rendezvénye. Május 31-ig lehet beadni a pályázatot a Finnugor Kulturális Főváros címre, melynek előkészítésében Waliduda Dániel már eddig sokat segített. Javasolja, hogy őt bízzák meg a projektkoordinátori tevékenységek elvégzésével.

*A Képviselő-testület a projekt koordinátor személyére tett polgármesteri javaslatot elfogadta és 5 igen szavazattal – egyhangúlag - a következő határozatot hozta:*

**Iszkaszentgyörgy Község Önkormányzata Képviselő-testületének**

**91/2015. (V. 27.) önkormányzati határozata**

*a Finnugor Kulturális Főváros koordinátori megbízása tárgyában*

**Iszkaszentgyörgy Község Önkormányzat Képviselő-testülete Waliduda Dánielt kéri fel és bízza meg a Finnugor Kulturális Főváros projektkoordinátori teendőivel.**

**--------------------**

**Gáll Attila polgármester**

**„Kerékpárosbarát település 2015.”**

Felkéri Ampli Ferencet, hogy a „Kerékpárosbarát település 2015.” cím elnyerésével kapcsolatos rendezvényről számoljon be.

**Ampli Ferenc alpolgármester:** elmondja, hogy a polgármester megbízásából Vácott vehette át a „Kerékpárosbarát település 2015.” címet Iszkaszentgyörgy részére.

**Iszkaszentgyörgyi Általános Iskola támogatási kérelme:**

**Szonn Ibolya képviselő**

Elmondja, hogy mint az Iszkaszentgyörgyi Általános Iskola intézményvezetője, kérelmet nyújtott be támogatás odaítélésére. A támogatást az iskolai kirándulás buszköltségének fedezésére és az év végi jutalomkönyvek megvásárlására kéri. Az útiköltséghez 30 000.-Ft-ot, a jutalomkönyvekre 20 000.-Ft-ot szeretne.

**Gáll Attila polgármester**

Javasolja az összeg odaítélését.

*A Képviselő-testület az általános iskola 50 000.-Ft-tal történő támogatására tett polgármesteri javaslatot elfogadta és 5 igen szavazattal – egyhangúlag - a következő határozatot hozta:*

**Iszkaszentgyörgy Község Önkormányzata Képviselő-testületének**

**92/2015. (V. 27.) önkormányzati határozata**

*Az Iszkaszentgyörgyi Általános Iskola anyagi támogatása tárgyában*

**Iszkaszentgyörgy Község Önkormányzat Képviselő-testülete Szonn Ibolya intézményvezető kérésére iskolai kirándulás buszköltségéhez 30 000.-Ft, év végi jutalomkönyvek vásárlásához 20 000.-Ft támogatást nyújt a 2015. évi költségvetés terhére.**

**Szonn Ibolya képviselő**

Elmondja még, hogy a nyári tábor szervezésekor felmerült a probléma, hogy a tábor alatti étkezést az arra rászorulók esetében lehetne-e kedvezményesen adni. Van-e az önkormányzatnak lehetősége az étkezési támogatást biztosítani.

**Gáll Attila polgármester**

Közli az igazgatónővel, hogy erre nincs lehetőség, mert a nyári időszakra az étkezésre nincs állami támogatás. Az Önkormányzat 100%-os saját vállalásából pedig nem tartja indokoltnak az ilyen jellegű támogatást.

**Gáll Attila polgármester**

**Vackor Óvoda konyhájának bővítését célzó pályázat:**

Elmondja, hogy lehetőség van „A gyermekétkeztetés feltételeit javító fejlesztések támogatása” elnevezésű pályázat benyújtására, amely kedvező elbírálása esetén az óvodai konyhájának bővítését meg lehetne oldani. A konyha bővítését a negyedik csoport beindításával mindenképpen meg kellene oldani. Javasolja a pályázat benyújtását.

*A Képviselő-testület „A gyermekétkeztetés feltételeit javító fejlesztések támogatása” elnevezésű pályázat benyújtására tett polgármesteri javaslatot elfogadta és 5 igen szavazattal – egyhangúlag - a következő határozatot hozta:*

**Iszkaszentgyörgy Községi Önkormányzat Képviselő-testületének**

**93/2015. (V. 27.) önkormányzati határozata**

*az Iszkaszentgyörgyi Vackor Óvoda konyhájának bővítését célzó pályázat benyújtásáról*

**Iszkaszentgyörgy Községi Önkormányzat Képviselő-testülete pályázatot nyújt be a fenntartásában működő Iszkaszentgyörgyi Vackor Óvoda Iszkaszentgyörgy Rákóczi u. 35. szám alatti óvodai főzőkonyha fejlesztését célzó, a gyermekétkeztetés feltételeit javító fejlesztések támogatására a Magyarország 2015. évi központi költségvetéséről szóló 2014. évi C. törvény 3. melléklet II. 9. pont alapján.**

**A beruházás becsült összköltsége: 8.081.693.-Ft, melyből 2.020.423.-Ft önerő biztosítását az önkormányzat a 2015. évi költségvetése beruházási céltartaléka terhére vállalja.**

**A képviselő-testület felhatalmazza a polgármestert a pályázat benyújtására.**

**Felelős: polgármester**

**Határidő: azonnal.**

**…………………………………………..**

**Gáll Attila polgármester**

Kéri a Képviselő-testületet beszámolójának elfogadására

*A Képviselő-testület a polgármesteri beszámoló elfogadására tett javaslatot elfogadta és 5 igen szavazattal – egyhangúlag - a következő határozatot hozta:*

**Iszkaszentgyörgy Községi Önkormányzat Képviselő-testületének**

**94/2015. (V. 27.) önkormányzati határozata**

*a polgármesteri tájékoztató ügyében*

**Iszkaszentgyörgy Község Önkormányzat Képviselő-testülete a polgármesternek és alpolgármesternek az előző ülés óta végzett munkájáról, főbb eseményekről szóló tájékoztatóját elfogadta.**

Mivel egyéb nyilvános ülési napirend nem volt, a polgármester az ülést bezárta.

Gáll Attila Parajdi Cecília

polgármester jegyző